Valdis Jākobsons

Valdis Jākobsons (dzimis 1938. gada 4. jūnijā Valkā; miris 2021. gada 7. maijā) bija latviešu uzņēmējs, Latvijas Valsts medicīnisko preparātu pētniecības un ražošanas firmas "Grindeks" direktors (1991—1997), Blankenfeldes muižas atjaunotājs.

 Dzīvesgājums 
Dzimis 1938. gada 4. jūnijā Valkā Alfrēda Jākobsona un viņa sievas Ernas, dzimušas Ķimenes, ģimenē.World Biographical Encyclopedia, Inc. Studēja Rīgas Pedagoģiskajā institūtā, kuru absolvēja 1958. gadā un strādāja par saimniecības pārzini (1961—1963). Vēlāk bija Organiskās sintēzes institūta (OSI) direktora vietnieks (1965—1985), līdztekus līdz 1982. gadam studēja LVU Ekonomikas fakultātē, specializējās rūpniecības ekonomikā.

No 1985. līdz 1991. gadam Jākobsons bija OSI Eksperimentālās rūpnīcas direktors, pēc Latvijas neatkarības atjaunošanas viņš to pārveidoja par Latvijas Valsts medicīnisko preparātu pētniecības un ražošanas firmu „Grindeks”, bija tās direktors. 1995. gadā Latvijas Medicīnas akadēmijā ieguva sabiedrības veselības speciālista izglītību.
Pēc uzņēmuma privatizācijas 1997. gadā Jākobsons kļuva par publiskās akciju sabiedrības "Grindeks" valdes priekšsēdētāju. 1998. gadā Jākobsons kandidēja 7. Saeimas vēlēšanās no Tautas partijas saraksta.

Pēc pensionēšanās 2007. gadā Jākobsons kopā ar citiem “JVB” līdzīpašniekiem iegādājās Blankenfeldes muižas kungu māju, kuru pakāpeniski atjaunoja. Organizēja pārtikas produktu ražošanu no āboliem un gurķiem, nodarbojās ar plūškoku audzēšanu. Muižas vāgūzī viņš izvietoja savu zvanu kolekciju, kurā ietilpst ap 1000 dažādas izcelsmes, vēstures, senuma, formas un materiālu zvanu.Miris bijušais “Grindeks” vadītājs Valdis Jākobsons la.lv 2021. gada 11. maijā Pēc muižas pārdošanas izsolē 2020. gadā Jākobsons savu zvanu kolekciju atdāvināja Jelgavas novada pašvaldībai, kas to izvietoja Lielplatones muižas kungu mājā.

Miris 2021. gada 7. maijā.

 Apbalvojumi un pagodinājumi 
 Triju Zvaigžņu ordenis (1995),
 Latvijas Medicīnas akadēmijas farmācijas goda doktora grāds (1995),
 Latvijas Zinātņu akadēmijas Goda loceklis (1996),
 Stradiņa balva (2005),
 Grindeļa medaļa.

 Atsauces 

Kategorija:Latvijas uzņēmēji
Kategorija:Valkā dzimušie
Kategorija:Triju Zvaigžņu ordeņa virsnieki